ISRAEL-RAPORTTI EUROOPAN PARLAMENTISTA
ISIS-järjestön uhka Lähi-idässä
Hei ja tervetuloa ohjelman pariin!
Olemme jälleen Euroopan sydämessä Euroopan parlamentissa.
Tänään pohdimme, -
onko ISISin uhka suurempi kuin ydinaseita tavoittelevan Iranin uhka.
Keskustelemassa on Tomas Sandell, ECI:n perustaja ja ohjelman sponsori.
Mukana on myös Bastiaan Belder, Israelin ystävä ja MEP Alankomaista.
Keskustelemassa on myös Paulo Casaca, entinen MEP Portugalista.
Hän on Euroopan johtavia Iranin-asiantuntijoita.
Bastiaan, hienoa, että olette jälleen ohjelmassa.
Miten kristillinen vakaumuksenne on muovannut politiikkaanne -
täällä Euroopan parlamentissa?
Ajattelen, että ihmisen moraalinen perustus -
ja etenkin uskonnollinen perustus ovat tärkeitä, -
sillä ne muovaavat politiikkaa ja panostusta politiikkaan.
Vanhempani istuttivat minuun syvän rakkauden -
juutalaisia ja Israelin valtiota kohtaan.
He olivat saaneet sen viisauden Raamatusta.
He rakastivat todella Israelin Jumalaa ja juutalaista kansaa.
Israelin valtion selviytyminen oli heille sydämen asia.
Tuon vanhemmiltani saamaani perintöä Euroopan politiikkaan -
Euroopan parlamentissa.
Palvelette tärkeässä ja vaikutusvaltaisessa -
Euroopan parlamentin ulkoasiainvaliokunnassa.
Kuulutte myös Israel-delegaatioon. Mikä on roolinne ja vastuunne niissä?
Miten tärkeää on puolustaa Israelia Euroopan parlamentissa?
Kysyit, mitkä uhat ovat välittömimpiä ja vaarallisimpia.
Entisenä EU:n Iranin asioiden esittelijänä sanoisin, -
että Iran on pitkäaikaisin ja vaarallisin uhka, eikä vain Israelille.
Tiedätte, että Iranin islamilaisen tasavallan johtajien -
vakaa tarkoitus ja idea -
on hävittää kokonaan ja karkottaa Israelin valtio ja kaikki sen asukkaat -
eli juutalaiset Lähi-idästä.
Myös ISIS on iso uhka.
Ulkoasiainvaliokunnan jäsenenä -
ja Israel-delegaation jäsenenä ja toivottavasti uutena varajohtajana -
korostaisin tänä iltapäivänä ja iltana -
EU:n ulkoasioiden korkealle edustajalle Mogherinille, -
että on olemassa hyvin läheisiä yhtäläisyyksiä -
EU:n ja sen 28 jäsenmaan sekä Israelin turvallisuusintressien välillä.
Se pitäisi tunnustaa selvästi. Se tarkoittaa, -
että EU:n tulevassa ulko- ja puolustuspolitiikassa -
sitä pitäisi tarkkailla tiiviisti.
Täytyy yhdistää nämä yhteen punotut intressit politiikassamme.
Se on mielestäni tärkeää.
Kun puhutaan uhkista, täytyy sanoa, -
että suurin uhka on Iran, sen aseet -
ja apurit alueella: -
Hamas, Hizbollah, al-Qaida, kaikki islamistiset uhkat.
Niillä kaikilla on yhteyksiä Iraniin.
Meidän tulisi kohdata tämä tosiseikka selvästi -
ja taistella sitä vastaan.
Kaipaan rehellistä tunnustamista -
Mogherinilta ja kaikilta eurooppalaisilta instituutioilta, -
että ulkopoliittiset intressit, Israelin selviytyminen liittyy tiiviisti -
lännen lainmukaisen Euroopan unionin selviytymiseen.
Tomas, matkanne New Yorkiin ja YK:hon oli erittäin onnistunut.
Kertoisitteko aloitteestanne, jota olette ajanut YK:ssa?
Yritätte saada YK:n tunnustamaan jom kippurin -
YK:n viralliseksi uskonnolliseksi pyhäpäiväksi.
Kiitos, Simon. On hyvä olla taas Euroopassa ja ohjelmassa.
Aikaerorasitus tuntuu hieman.
Vietimme kymmenen kiireistä päivää New Yorkissa.
Järjestimme korkean tason aamiaistapaamisen -
ensi kertaa historiassa YK:n päämajassa jom kippurin kunniaksi.
Sitä vietettiin 4.10. On kaksi huomionarvoista asiaa.
Ensinnäkin juutalaiset ovat jälleen kerran siinä asemassa, -
ettei heidän pyhäpäiviään tunnusteta. Kristitylle olisi mahdotonta -
ajatellakaan osallistua tärkeään kokoukseen pitkänäperjantaina -
tai muslimien eid-juhlan aikaan. Siitä on hyvä esimerkki parin vuoden takaa.
Järjestettiin tärkeä Lähi-idän tulevaisuutta käsittelevä kokous -
jom kippurina, juutalaisten pyhimpänä päivänä.
Yksikään israelilainen ei tietenkään voinut osallistua siihen.
Sama pätee rosh hashanaan ja muihin pyhäpäiviin.
Olemme sanoneet, että on korkea aika tuoda oikeudenmukaisuutta -
tähän asiaan ja tehdä jom kippurista YK:n virallinen vapaapäivä.
Silloin on sopivaa pohtia arvoja, joita jom kippur symbolisoi, -
eli anteeksiantoa ja sovitusta.
Järjestimme korkean tason aamiaistapaamisen YK-lähettiläille -
YK:n päämajassa. Selitimme, miksi ajamme tätä aloitetta YK:ssa.
Ruandan suurlähettiläs kertoi, -
mitä tapahtui sovintoprosessissa Ruandan kansanmurhan jälkeen.
Entinen Euroopan komission ulkoasiainosaston varapääjohtaja -
suurlähettiläs Karel Kovanda piti puheen -
sovinnosta nykyään kansainvälisissä suhteissa.
Pääministeri Netanjahu lähetti henkilökohtaisen tervehdyksen, -
jossa hän antoi tukensa tapahtumalle.
Sitäkin tärkeämpää, YK:n pääsihteeri Ban Ki-moon lähetti kirjeen, -
jossa hän kutsui tilaisuutta tärkeäksi tapahtumaksi YK:ssa.
Hän lähetti tilaisuuteen henkilökohtaisen edustajansa.
Toiveeni ja rukoukseni on, että jo ensi vuonna -
YK:n päämajassa New Yorkissa on virallinen YK:n jom kippur -tapahtuma.
Se olisi jotakin hyvin erityistä.
Paulo Casaca, hienoa, että olette taas ohjelmassa.
Edellisestä vierailustanne on vuosi. Olette entinen MEP Portugalista.
Olette luultavasti Euroopan johtava Iran-asiantuntija.
Millaisissa projekteissa olette ollut mukana viime kuukausina?
Kiitos, Simon. On ilo olla taas täällä kanssanne, -
Tomasin ja Bastiaan Balderin kanssa.
Pääprojektini, jonka toivottavasti pystyn julkaisemaan -
parin viikon kuluessa, -
liittyy Syyriaan.
Siellä mielestäni tiedon puute -
on todella suuri ongelma.
ARCHumankind käynnistää iranilais- taustaisen belgialaisen kanssa -
tiedotteen, joka yrittää kertoa tapahtumista mahdollisimman tarkasti.
Se liittyy siihen, mitä keskustelumme asialistalla on tänään.
Kobane on ilmeisesti kukistumassa.
ISIS on jo tunkeutunut kaupunkiin.
On todella uskomatonta, -
miten päädyimme tilanteeseen, -
jossa ISISillä on panssarivaunuja ja pimeänäkölaitteita.
Kurdit eivät pystyneet etenemään pimeällä, -
koska heillä ei ollut samaa teknologiaa.
Ensi kertaa kurdinainen teki itsemurhaiskun ISIS-vaunua vastaan.
Sen pitäisi saada meidät kaikki ajattelemaan, mitä on meneillään.
Ongelma eivät ole keinot eikä se, mitä on tavattu kutsua terrorismiksi.
Ongelma on fanaattinen jihadistinen ideologia, -
joka hyökkäsi Israelia vastaan kesällä Hamasin kautta -
ja joka nyt hyökkää Syyriaa ja Irakia vastaan.
Kissinger kirjoitti juuri uuden kirjansa johdannossa eräästä asiasta.
Kirja käsittelee kansainvälistä järjestystä.
Hänen mukaansa sunni- tai šiia- jihadismilla ei ole mitään eroa.
Se on kaikki samaa. Se on syvällinen lausunto, -
joka meidän kaikkien pitäisi ymmärtää. Se on samaa.
Iranin islamilainen tasavalta ja sen vallankumous aloitti sen kaiken.
Järjestö, jota nyt kutsumme ISISiksi ja jolla on ollut monta eri nimeä, -
syntyi 1.9.2001, mikä on sille eniten symbolinen päivämäärä.
Se luotiin Iranin täydellä tuella.
Nyt kuulee juttuja siitä, -
miten Irania pyydetään apuun taisteluun ISISiä vastaan.
Se on järjetöntä!
Ihmiset eivät katso tosiasioihin, jotka ovat tapahtuneet lähiaikoina.
Ihmiset katsovat asioita, -
niin kuin ne olisivat tulleet kuin salama kirkkaalta taivaalta.
Ei! Niitä on valmisteltu pitkään.
Ennen tänne tulemista katselin valokuvaa -
ISISin toimeenpanemasta ensimmäisestä mestauksesta.
Silloin sen nimi ei ollut ISIS. Kuva oli otettu 11.5.2004.
Kuva oli täysin samanlainen kuin kuvat nykyään. 10 vuotta sitten!
Ihmiset pitävät niitä jonakin uutena. Se ei ole mitään uutta.
Uutta on se, että se on nyt paljon vahvempi kuin 10 vuotta sitten.
He ovat Bagdadin porteilla.
He ovat Abu Ghraibissa, joka on Baghdadin porteilla -
ja parin kilometrin päässä lentokentältä.
Olemme huomanneet, -
etteivät Irakin armeijan sotilaat uskalla mennä enää kaduille.
He pysyttelevät sotilasalueillaan.
Sellaisessa maailmassa elämme.
Samaan aikaan Euroopan ja Amerikan päättäjät -
kantavat huolta vain Itä-Jerusalemin urbaanista kehityksestä.
Johtajamme ovat menettäneet kaiken kosketuksensa todellisuuteen.
Se on vaarallisempaa kuin ISIS.
Saanko lisätä jotakin?
Israelilainen terrorismiasiantuntija Joram Schweitzer -
kansallisen turvallisuustutkimuksen laitoksesta Tel Avivista -
kirjoitti juuri selvistä todisteista, että Gazan konfliktin aikaan -
ISISiin yhdistettyjä ryhmiä tuli esiin Gazan sisällä ja Siinailla.
Koko alue on vaakalaudalla.
Esimerkiksi Egypti on uhattuna niin sisältä kuin ulkoakin.
Islamistit ovat Golanin kukkuloilla.
Nyt puhutaan Golanista, Juudeasta ja Samariasta, -
aivan kuin alueella ei tapahtuisi mitään.
Olen täysin samaa mieltä kanssanne. Se on todella huolestuttavaa.
Ihmettelen, sivuuttavatko he täysin tosiasiat.
Tiedätte varmasti hyvin, vaikka ette sitä maininnutkaan, -
että Turkin rooli on tuhoisa kaikessa, mitä alueella tapahtuu, -
Erdoganin AKP-hallituksen myötä.
Voin täysin kuvitella kurdien epäluottamuksen Turkissa -
ja Turkin ulkopuolella, etenkin Syyriassa Kobanen kannalta, -
Turkin hallitusta kohtaan.
Tänä kesänä ISIS hallitsi täysin uutisotsikoita.
Se kiinnitti maailman huomion -
kukistaessaan Irakin armeijan ja vallatessaan Mosulin.
Näimme kristittyjen ja jesidien ahdinkoa.
Vain muutama päivä ennen ohjelman taltiointia -
ISIS mestasi brittiläisen avustustyöntekijän Alan Henningin.
Mitä EU-parlamentti ja instituutiot voivat tehdä ISISin kukistamiseksi?
Parlamentin jäsenenä minun täytyy olla vaatimaton.
Meillä on täällä kuulemisia ja korkea edustaja, -
mutta todellinen valta on jäsenmailla.
Jäsenmaissa puolestaan valta on kansallisilla parlamenteilla.
Täällä päätökset tekee neuvosto.
Euroopan ulkosuhdehallinto käsittelee niitä yksityiskohtaisemmin.
Sitä johtaa korkea edustaja Ashton ja tulevaisuudessa Mogherini.
Viime vuosina olen nähnyt, että yhä uudelleen ja uudelleen...
Puhuitte Syyriasta. Haluan ulkoministeri Ashtonin näkevän -
Euroopasta Turkin kautta Syyriaan kulkevat jihadistit, -
jotka palaavat taas tänne takaisin, -
ja tunnistavan Lähi-idän jihadistiryhmien luoman suuren uhkan.
En ole saanut minkäänlaista selvää vastausta.
Eräs hyvä ystäväni asui Damaskoksessa kuuden vuoden ajan.
Hän on alankomaalainen arabistiikan tutkija.
Hän näki, mitä siellä tapahtui, kun sisällissota alkoi.
Hänellä on tuttuja kaikissa väestö- kerroksissa. Hän asuu Ammanissa.
Yritän saada hänen kauttaan selvyyttä, -
mitä tapahtuu Syyriassa ja Irakissa. Suuri valituksen aihe on tietysti se, -
että Syyrian ja Irakin kristityt kysyvät, -
eikö länsimaissa ole heitä kohtaan velvollisuudentuntoa eikä sydäntä.
"Missä on ulkovaltojen suojelu?" Sellaista ei ole olemassakaan.
Toivomme kurdien tarttuvan tehtävään, -
mutta heille pitäisi antaa oikea sotilasteknologia ja sotilaallinen tuki.
Mainitsinkin jo Turkin arveluttavan roolin alueella.
Turkki pelailee kaikkien kanssa, myös Iranin.
Turkki yritti parhaansa mukaan -
kaivaa maata Iraniin kohdistetun pakotepolitiikkamme alta.
Paulo, sanoitte alussa, että ISIS on ollut olemassa jo kymmenen vuotta, -
mikä on tavatonta monien ihmisten ja poliitikkojen mielestä, -
mutta teitä se ei yllätä.
Kertoisitteko, mikä on ISISin ideologia, -
miten se syntyi ja miten siitä tuli näin voimakas terroristijärjestö?
Sehän julisti Syyriaan ja Irakiin kalifikunnan.
ISIS on aina ollut osa al-Qaida-verkostoa -
tai al-Qaida-pilveä.
Kaikki, jotka ovat lukeneet kirjoja al-Qaidasta, tietävät, -
ettei se ole ikinä ollut yhtenäinen ryhmä.
Jossakin vaiheessa se muistutti hieman yhtenäistä ryhmää.
Se sai paljon valtaa -
ison terroristihyökkäyksen takia 11. syyskuuta.
Nähtävästi jihadistit ovat hulluna suuriin joukkomurhiin.
Aina kun on iso joukkomurha, -
jihadisteilla on taipumus kerääntyä murhaajan ympärille.
Niin tapahtui. WTC-iskut tekivät -
bin Ladenista al-Qaidan kiistämättömän johtajan.
Al-Zarqawi, jonka amerikkalaiset tappoivat vuonna 2006, -
oli hänen seuraajansa.
Paras lukemani kirja aiheesta on ranskankielinen.
Se on julkaistu jo vuonna 2005.
Vuonna 2005 oli selvää, -
että al-Qaidan uusi johtaja oli al-Zarqawi.
Hän johti sitä, mitä kutsutaan nyt ISISiksi.
Hän oli jordanialainen. Hän varttui vankiloissa.
Kuten jihadeista suurin osa, hän oli rikollinen.
Hän vietti pitkiä aikoja Afganistanissa -
taistellen rinta rinnan al-Qaidan kanssa.
Kun amerikkalaiset lopuksi lähtivät metsästämään al-Qaidaa -
syyskuun 11. päivän iskujen jälkeen, hän haavoittui.
Hän pakeni Teheraniin, jossa häntä hoidettiin.
Teheranista hän tuli jo syyskuussa 2001 Irakiin.
Sen jälkeen hän sukkuloi Irakissa, Iranissa ja Syyriassa -
ja rakensi järjestöä.
Järjestö rakentui hiljalleen.
Vuonna 2004 tapahtui jotakin merkittävää, -
kun neljä jihadistijärjestöä yhdistyi Zarqawin alaisuudessa.
Hän nousi johtajaksi tarkalleen, -
kun hän julkisesti mestasi Nicholas Bergin.
Hän oli amerikkalainen, joka otettiin panttivangiksi 9.4.
Muistan sen hyvin, koska olin silloin Irakissa.
Minulla oli onnea, etten joutunut panttivangiksi.
Hänet mestattiin 11. toukokuuta.
Heidän valtansa kasvoi paljon monestakin syystä.
Niistä yksi on se, että Iranin tukema Irakin armeija -
käyttäytyi täysin kiihkomielisesti sunneja kohtaan.
He murhasivat sunneja ja harjoittivat etnistä puhdistusta.
Se työnsi sunneja ISISiä kohti.
Suunta kääntyi vasta vuonna 2007, -
kun amerikkalaiset lopulta kenraali Petraeuksen johdolla -
päättivät iskeä sunneja vastaan vastustaakseen ISISiä.
"Hyöky". - Aivan.
"Hyökyä" korostettiin. Amerikkalais- sotilaita tuli lisää 30 000.
En pidä sitä pääasiana. Pääasia olivat irakilaiset, -
koska he rahoittivat Irakin pojat -järjestöä, -
koska ISIS koostui pääosin ulkomaalaisista.
Siellä oli silloin jo eurooppalaisia, esimerkiksi monia Italiasta.
Kaikki, mistä puhumme, oli läsnä jo kymmenen vuotta sitten.
Nyt kaikki on paljon isompaa.
Vuoden 2007 liike oli hyvin menestyksekäs, -
koska sunneista suuri osa todella inhosi ISISiä -
päivänselvistä syistä. He ovat fanaattisia.
He saattavat tappaa jonkun tupakoinnin takia.
He ajoivat väkipakolla kiihkomielistä ääripolitiikkaa.
Ihmiset eivät pidä heistä. He kannattavat heitä vain pakosta.
Sitten amerikkalaiset vetäytyivät.
Al-Maliki jatkoi samaa uskonlahko- politiikkaa. Kaikki kääntyi taas.
Täytyy ottaa huomioon, -
että ISISin tärkein logistinen tukikohta vuodesta 2004 eteenpäin -
on ollut Syyria.
Assad tuki heitä.
Olen varma, että se oli suora käsky Iranista.
Iran oli keskeinen tekijä ISISin muodostamisessa.
ISIS oli tärkeä, koska se soti amerikkalaisia vastaan.
Se teurasti kaikkia liberaaleja, demokraattisia sekulaareja sunneja, -
mikä on myös hyvin huomionarvoista. Ikävä kyllä se sanoi šiioille, -
että ellette seuraa aseistettuja joukkojamme, -
vaihtoehtona on, että ISIS teurastaa teidät. Se oli menestyksekästä.
Iranin kannalta se on hyvin käytännöllinen peluri, -
siihen asti kun se uhkaa Bagdadia, ja nyt se uhkaa Bagdadia.
Sitten Iran sanoo: "Nyt emme enää halua teitä.
Emme halua, että olette niin voimak- kaita. Joudumme kohtaamaan teidät."
Iran loi ISISin alun perin.
On järjetöntä vaatia Irania liitto- laiseksi taistelussa ISISiä vastaan.
Syyriassakin Assad käytti ISISiä taistelussa vastustajiaan vastaan.
Assad vapautti heidät vankiloista kaduille. Hän oli tyytyväinen siihen.
ISISiä vastaan alettiin taistella ensi kerran -
vasta hiljattain, toukokuussa, juuri samasta syystä.
Assadille on etu, että ISIS teurastaa kurdeja ja opposition edustajia.
Jos se uhkaa Damaskosta, se on tietysti liikaa.
Tietyssä kohdassa asiat kääntyvät päälaelleen.
Olemme nähneet tämän aiemmin Pakistanissa.
Kuka loi alun perin talebanit ja antoi al-Qaidalle turvapaikan? Pakistan!
Pakistan toimi tässä roolissa ja sanoi Afganistanissa: "Tukekaa meitä!
Me taistelemme heitä vastaan."
Puhumattakaan Iranin ja talebanin välisestä vuorovaikutuksesta, -
huumeiden salakuljetuksesta ja muusta vastaavasta.
Se olisi toisen jakson aihe. Kiitos analyysistä.
Teen vielä yhteenvedon.
Kaikkien jihadistien, šiiojen, sunnien ja jopa ryhmien sisällä -
on erittäin paljon erimielisyyksiä ja kiistoja, -
mutta loppujen lopuksi he ovat jihadisteja.
Yhdessä he ovat uhka arvoillemme ja kaikelle, mitä pidämme tärkeänä.
Esitän kysymyksen Tomasille.
Elämme poikkeuksellisia aikoja.
Esimerkiksi Israel on muodostamassa uutta strategista liittoumaa -
arabimaiden, kuten Jordanian, Egyptin, Arabiemiirikuntien -
ja Saudi-Arabian kanssa. Taustalla ovat Iranin ja ISISin uhkat.
Miten huolissaan nämä niin kutsutut maltilliset arabimaat ovat -
Iranin ja ISISin noususta?
Paulon ja Bastiaanin seurassa uskallan puhua vain pikkukirjaimin.
Muistan hyvin, kun Paulo oli ohjelman vieraana noin 1,5 vuotta sitten.
Puhuitte ISISin uhkasta ja siitä, mitä oli meneillään Syyriassa ja Irakissa.
Silloin se oli vielä tutkakatveessa, -
mutta haluan antaa kunnian niille, jolle kunnia kuuluu.
Kerron henkilökohtaisia pohdintoja. Palasin juuri New Yorkista.
YK:n yleiskokouksen korkean tason tapaamiset -
ovat aina tarkan silmälläpidon alla, -
ja ne vaativat valtavaa turvallisuuskoneistoa.
Tänä vuonna turvallisuustoimet olivat tiukempia kuin koskaan ISISin takia.
Satuin yöpymään samassa kerroksessa kuin Syyrian delegaatio.
Pystyin hieman aistimaan jännitteitä ilmassa.
Se osoittaa, että ISIS on uhka kaikille sivistyneille maille.
Se pitää sisällään arabimaat, jotka mainitsit. Se on täysin selvää.
Haluaisin tuoda esiin erään merkittävän ja tuomittavan asian.
Kun tarkastelee ISISiä vastaan muotoutuvaa liittoumaa, -
kukapa muukaan liittoumassa on kuin Qatar?
Voiko kakkua samalla syödä ja säästää?
Miten voi olla kummallakin puolella samanaikaisesti?
Sama pätee tietysti Saudi-Arabiaan.
Rahoitus tulee pääosin noista kahdesta lähteestä.
Uskon, että Euroopan instituutioiden pitäisi painostaa enemmän -
terroristien rahoittajamaita.
Uskon, että Qatar olisi juuri nyt aika herkkä painostukselle, -
koska jalkapallon MM-kisat lähestyvät. - Aivan, vuonna 2022.
Tietysti Al-Jazeeralla on oma roolinsa.
Sen olisi pitänyt olla arabimaiden ja arabikevään valon majakka.
Näitä asioita täytyy pitää esillä.
ECI ei ole sotilaallinen eikä poliittinen järjestö.
Siksi puhumme näistä asioista pikkukirjaimin.
On kuitenkin asioita, joita me kaikki voimme tehdä -
olemalla valpas ja tuomitsemalla ISISin tukijamaat.
Suomennos: Marianne Tenetz